**Obavijest – Psihošpancir**

Društvo psihologa Varaždin koje okuplja psihologe iz Međimurske, Varaždinske i Koprivničko-križevačke županije 17. i 18. 2. na Sveučilištu Sjever u Varaždinu i 20. 2. 2017. godine na Međimurskom veleučilištu u Čakovcu organizira - **Psihošpancir**, konferenciju na kojoj će svojim predavanjima i radionicama ugledni stručnjaci s područja psihologije u Republici Hrvatskoj. Skup je otvoren za stručnu i ostalu zainteresiranu javnost, ulaz na predavanja je slobodan za sve one koje interesiraju psihološke teme. Predavači su psiholozi i psihijatri sa bogatim profesionalnim iskustvom. Iako su prijave tema još u tijeku, već sada možemo najaviti predavanja psihologa i psihologinja , Marine Grubić, Jasenke Pregrad, Željke Kamenov, Andreje Brajša Žganec, Nataše jokić Begić, Slavke Galić, Ljiljane Pačić Turk, Inge Vlašić, Helene Sveško Visentin, Mladena Mavara, Ivana Vračića, Jasminke Despot Lučanin i Damira Lučanina, Vladimira Takšića, te psihijatara Eduarda Klajna, Darka Marčinka, Zorana Zoričića, Živka Miševića i drugih. Predavanja su namijenjena prosvjetnim djelatnicima, odgojiteljima, socijalnim radnicima, pedagozima, liječnicima, psiholozima,logopedima, medicinskim sestrama/tehničarima, studentima i srednjoškolcima (naročito maturantima koji razmišljaju o studiju psihologije) dakle širokoj stručnoj i ostaloj javnosti. Ulaz na predavanja je besplatan (slobodan). Svim predavanjima mogu prisustvovati i roditelji.

Prošle godine 75 predavača održalo je 55 sati radionica i predavanja, a bio je vrednovan od svih strukovnih Komora i AZOO. Ove godine pripremljen je još raznovrsniji i bogatiji program.

Cjelovit program bit će dostupan na stranicama Društva (dpv.hr), a prošlogodišnji je dostupan na stranici http://eto.pravo.hr/wp-content/uploads/2016/09/Knjiga-sazetaka-Psihospancir.pdf

Andreja Bogdan, predsjednica Društva psihologa Varaždin